# Markedsdialog - Spørgsmål

Direkte tildeling

Erhvervsstyrelsen overvejer at indføre direkte tildeling (under en bestemt tærskelværdi) fordelt på flere kaskader. Kaskadernes opdeling er bestemt af en kategori - f.eks. roller, ydelser eller teknologi.

1.1. Erhvervsstyrelsen er i den forbindelse interesserede i at høre om evt. bemærkninger til eller erfaringer med en sådan model (særligt ift. opdeling i kategorier):

[Leverandørens besvarelse]

Indeksregulering

Erhvervsstyrelsen overvejer at indføre indeksregulering i overensstemmelse med hhv. ILON 12-indeks (for rådgivningssektoren) og ILON 15 JC-indeks (for It og informationstjenester) afhængig af delaftalen ([se nærmere om de forskellige indeks](https://www.dst.dk/da/Statistik/nyheder-analyser-publ/nyt/relateret?pid=735)).

2.1. Erhvervsstyrelsen er i den forbindelse interesserede i at høre om evt.   
bemærkninger til eller erfaringer med en sådan model:

[Leverandørens besvarelse]

Konsulenter uden for konsulentkategorier

For at imødekomme brugen af konsulenter, der ikke har kompetencer nok til at opfylde konsulentkategori 1 (dvs. den billigste konsulentkategori), overvejer Erhvervsstyrelsen at indføre mulighed for, at Leverandørerne kan byde ind med sådanne konsulenter med et procentuelt prisnedslag ift. kategori 1-konsulenter. En sådan konsulent vil kunne opgraderes til en kategori 1-konsulent, når denne har opnået de fornødne kompetencer hertil.

3.1. Erhvervsstyrelsen er i den forbindelse interesserede i at høre om evt.   
bemærkninger til eller erfaringer med en sådan model:

[Leverandørens besvarelse]

Andet

Erhvervsstyrelsen imødeser evt. andre bemærkninger til den kommende It-  
rammeaftale 2024-2028.

4.1. Bemærkninger:

[Leverandørens besvarelse]

Casecamp (specifikt for delaftale om udvikling og vedligehold)

Erhvervsstyrelsen overvejer at indføre en ’Casecamp’ som en del af den kvalitative vurdering ifm. EU-udbuddet, hvor Leverandørens tilbudte konsulenter vil blive præsenteret for en case, hvorefter styrelsen vil evaluere konsulenterne bl.a. ud fra deres samarbejde.

5.1. Erhvervsstyrelsen er i den forbindelse interesserede i at høre om evt. bemærkninger til eller erfaringer med en sådan model:

[Leverandørens besvarelse]

Tendenser og udbudsform ifm. opgaver inden for it-sikkerhed (specifikt for delaftale om Sikkerhedsydelser)

Erhvervsstyrelsen overvejer at udvide ydelserne på delaftalen om Sikkerhedsydelser henset til bl.a. den geopolitiske situation og det forøgede fokus på sikkerhed. Erhvervsstyrelsen har hidtil primært haft fokus på testopgaver, og vil for den kommende It-rammeaftale herudover også have fokus på konsulentopgaver. Hertil overvejes det at udskille Sikkerhedsydelserne fra It-rammeaftalen og i stedet udbyde disse under et dynamisk indkøbssystem (DIS).

6.1. Ift. udvidelsen af ydelsesområderne er Erhvervsstyrelsen interesserede i at vide, hvorvidt der findes nogle aktuelle tendenser på markedet, som styrelsen bør være opmærksom på?

[Leverandørens besvarelse]

6.2. Hvad er fordele og ulemper for leverandørerne, hvis Sikkerheds-ydelser bliver udbudt igennem et dynamisk indkøbssystem i stedet for som en del af Erhvervsstyrelsens It-rammeaftale 2024-2028?

UX-opgaver (specifikt for delaftale om UX)

Erhvervsstyrelsen har haft udfordringer med konkurrenceudsættelse af designopgaver på Delaftalen om UX, fordi der arbejdes med koncepter – dvs. allerede udstukne designprincipper og et færdigt masterkit i form af et sæt sidetyper til at bygge hjemmesider med.

7.1. Hvordan kan denne type opgaver gøres mere attraktive for leverandøren?

[Leverandørens besvarelse]

7.2. Vil leverandørerne foretrække en opsætning af Delaftale om UX med 3 leverandører eller én leverandør over 4 år?

7.3. Hvad er fordele og ulemper for leverandørerne, hvis Delaftale om UX og Delaftale om Web bliver sammenlagt til én delaftale?